Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Svečano otvorena Inina benzinska postaja Varaždin-Krležina nakon kapitalne rekonstrukcije**

**Varaždin, 21. kolovoza 2015.** – **Danas je, nakon uspješne provedbe kapitalne rekonstrukcije, svečano otvorena Inina benzinska postaja u središtu grada Varaždina, u Krležinoj ulici, uz prisustvo visokih predstavnika Ine i lokalne zajednice, ali i brojnih posjetitelja koje je INA ovom prigodom počastila promotivnim poklonima i akcijama.**

Svečano otvorenje uveličali su g. Darko Markotić, izvršni direktor Ininog segmenta djelatnosti Trgovine na malo, Goran Habuš, gradonačelnik grada Varaždina, Predrag Štromar, župan Varaždinske županije, i mnogi drugi. Prilikom otvorenja g. Markotić izjavio je: „Od danas će naši kupci moći gorivom opskrbiti svoja vozila na modernoj, sigurnoj i izvrsno opremljenoj postaji, ali i ne samo to: moći će na jednom mjestu obaviti svoju kupovinu jer u trgovini robom široke potrošnje koja se nalazi u sklopu postaje nudimo proširenu ponudu prehrambenih namirnica po osobito pristupačnim cijenama. Na taj način našim kupcima omogućavamo uštedu vremena i novca.“

Kapitalna rekonstrukcija benzinske postaje Varaždin-Krležina koja se nalazi u samom središtu Varaždina i najprometnija je benzinska postaja u gradu započeta je u ožujku ove godine, te je podrazumijevala kompletno uklanjanje stare benzinske postaje. Nova benzinska postaja opremljena je najsuvremenijim uređajima, a projektirana je i izgrađena poštujući sve zakonske propise vezane za sigurnost.

Projekt rekonstrukcije ove postaje samo je dio Ininog angažmana i doprinosa varaždinskoj lokalnoj zajednici – među ostalim INA je i ponosni sponzor programa Hrvatskog narodnog kazališta u Varaždinu, dok je kroz projekt Ininog kluba volontera nedavno uređen vanjski prostor dječjeg vrtića Varaždin, a kroz program donacija INA je podržala projekt Socijalne samoposluge Kruh sv. Antuna.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr